hu hu hu hu hu hu hu hu hu hu hu fr hu fr en it fr fr hu nl fr fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu hu hu en es hu es hu hu hu hu hu hu hu hu hu hu hu hu hu en hu hu hu hu hu hu en cs hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. február 7.
Ugrás a navigációhoz Ugrás a kereséshez
Az adventi fénytrolibusz, vagy egyszerűen csak fénytrolibusz karácsony környékén szokott közlekedni Magyarország mindhárom, trolibusszal rendelkező városában. Ezeket a járműveket kívül égősorral látják el, melyeket sötétedés után felkapcsolnak és díszkivilágításban közlekednek.
2014. december 8-án közlekedett először Budapesten fénytrolibusz a 72-es vonalon normál díjszabással. A vonalon a 927-es pályaszámú ZiU–9 típusú trolibusz közlekedett körülbelül 5300 db LED-izzókból összeállított fényfüzérrel feldíszítve.
December 20-án a fényvillamos-fotósmenet népszerűségének hatására a BKK F jelzéssel elindította a fénytrolibusz fotósmenetét. Az F járat a Puskás Ferenc Stadiontól indult, és a Kőbányai úton érte el a 83-as trolibusz útvonalát, amin végigment (Orczy tér – Fővám tér – Orczy tér), majd visszament a Kőbányai úton a Puskás Ferenc Stadionig, ahonnan a 75-ös vonalán az Ötvenhatosok teréig haladt. Innen a 74-es vonalán a Károly körútig ment, majd visszament az Ötvenhatosok terére, ahonnan a Jászai Mari térig ment a 75-ös vonalán, majd vissza az Ötvenhatosok terére, ahonnan a 79-es vonalon haladva betért a Keleti pályaudvarhoz, utána a Dembinszky utca – Bethlen Gábor utca útvonalon érte el a 78-as Garay utcai végállomását. A Garay utcától a troli a Kossuth térre ment, ahonnan a 70-es troli vonalán az Erzsébet királyné útjáig közlekedett, majd a 70-es garázsmeneti útvonalán ment a Puskás Ferenc Stadionig. A trolibusz innen a 77-es vonalán ment az Öv utcáig, majd vissza a Komócsy utcáig, ahonnan a 82-es Örs vezér téri végállomásáig haladt. A trolibusz végighaladt a 82-es vonalán az Uzsoki utcai Kórházig, majd vissza az Egressy útnál a 77-es vonalára kanyarodott amin végigment a Puskás Ferenc Stadion és a Kerepesi út érintésével a Keleti pályaudvarig.
2015. december 5-én a BKK elindította a Mikulásgyárral együttműködve a mikulástrolit, amin ajándékokat és adományokat lehetett leadni a rászoruló gyerekeknek, illetve a gyerekek együtt utazhattak a Mikulással és krampusz segítőjével. A vonalon a BKK egyik újonnan beszerzett Solaris Trollino 18 típusú, 9000-es pályaszámú járműje közlekedett a város 11 különböző trolibusz vonalán, hétköznap 17 és 20 óra, hétvégén 10 és 20 óra között december 19-ig. December 20-ától december 24-e és 31-e kivételével január 6-áig ugyanez a trolibusz közlekedett Fénytroli néven naponta 17 és 21 óra között a 74B vonalon.[1]
Ez a szakasz egyelőre üres vagy erősen hiányos. Segíts te is a kibővítésében!
Ez a szakasz egyelőre üres vagy erősen hiányos. Segíts te is a kibővítésében!
A 30 éves debreceni trolibusz-közlekedés emlékére 2015 decemberében adventi fénytrolibusz közlekedik Debrecenben 2015. december 16. és 2016. január 3. között.[2] A 378-as pályaszámú fénytrolibuszt már három nappal indulása előtt bemutatták a Kossuth téren. A járművön utazni normál díjszabású jeggyel lehet; a fénytrolibusz Debrecen összes trolibuszvonalán közlekedik.[3]
Egy ZiU–9 típusú nosztalgia AdvenTroli 2013. december 6. és 26. között közlekedett, munkanapokon az 5-ös, hétvégén pedig a 9-es vonalon.[4]
A ZiU–9 típusú nosztalgia AdvenTroli ismét közlekedett 2014. december 6. és 26. között közlekedett változatlanul 5-ös trolibusz vonalán.
2015-ben ismét közlekedett a fénytrolibusz december 6. és 26. között ismét az 5-ös vonalon.[2]
↑ Idén első alkalommal Mikulástroli közlekedik Budapesten. bkk.hu. [2015. december 9-i dátummal az eredetiből archiválva]. (Hozzáférés: 2015. december 15.)
↑ a b Debrecennek is lesz fénytrolija. (Hozzáférés: 2015. december 17.)
↑ Elindul a fénytrolibusz menetrend szerinti közlekedése. DKV. (Hozzáférés: 2015. december 15.)
↑ Fényvillamos nem, de Mikulás villamos és AdvenTroli lesz idén Szegeden!, 2013. december 5.
Idén karácsonyi fénytrolibusz fotósmenet is indul!. bkk.hu. [2015. december 27-i dátummal az eredetiből archiválva]. (Hozzáférés: 2015. december 25.)
A fényvillamos mellett fénytrolibusz is lesz Debrecenben
Ez a közlekedéssel kapcsolatos lap egyelőre csonk (erősen hiányos). Segíts te is, hogy igazi szócikk lehessen belőle!
A lap eredeti címe: „https://hu.wikipedia.org/w/index.php?title=Adventi_fénytrolibusz&oldid=23531966”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. február 7., 23:11
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.